Rikunarita-ORG/Wikinium huggingface dataset:
# Habilitasjon

**Habilitasjon** (*Habilitation*) er et begrep som brukes i universitetssystemet på store deler av det europeiske kontinentet, og som innebærer at man kvalifiserer seg til de øverste stillingene ved universitetene (dvs. får professorkompetanse). Ordningen finnes i Frankrike, Tyskland, Sveits, Ungarn, Polen, Tsjekkia, Slovakia og Slovenia.

Det er en forutsetning at man fra før har tatt doktorgraden. Habilitasjonen skjer ved at kandidaten etter å ha kvalifisert seg gjennom publisering av vitenskapelige arbeider (den kumulative modellen), eller etter å ha skrevet en helt ny, lengre avhandling (*opus magnum*, latin 'stort verk'), forsvarer seg i offentlig disputas.

En person som har habilitert seg i Tyskland får tillatelse til å holde forelesninger, enten i form av *venia legendi* (tillatelse til å lese) eller sjeldnere *venia docendi* (tillatelse til å undervise), og blir *privatdosent* (Privatdozent). Dermed får vedkommende rett til å søke professorstillinger. Habilitasjonsordningen ble innført av Wilhelm von Humboldt i Preussen i 1809.

## Litteratur

* Rüdiger vom Bruch: *Qualifikation und Spezialisierung: Zur Geschichte der Habilitation.* I *Forschung und Lehre.* 2, 2000, s. 69–70.
* Jochen Fröhlich: *Die Habilitation in Frankreich.* Universität Karlsruhe: Froehlich\_HDR\_2005.pdf Arkivert 22. desember 2005 hos Wayback Machine.
* Ernst Schubert: *Die Geschichte der Habilitation.* I Henning Kössler (red.): *250 Jahre Friedrich-Alexander-Universität Erlangen-Nürnberg.* Universitätsbibliothek, Erlangen 1993, ISBN 3-922135-91-9, S. 115–151. (= Erlanger Forschungen, Sonderreihe 4).
* Hermann Horstkotte: *Akademische Doktorspiele – Professor Dr. h.c. Volkswagen.* Spiegel Online, 15. november 2007.

## Eksterne lenker

* *Postdoc / Habilitation = postdoctoral university degree with lecture qualification*, *Freie Universität Berlin*
* *Austria Higher Education System*, euroeducation.net
# Dignāga

| Dignāga |
| --- |
| Født | 480 Kānchipuram (kildeforhold: cirka) |
| Død | 540  |
| Beskjeftigelse | Filosof, skribent  |
|

---

Dignāga på Commons |

**Dignāga** (a.k.a. *Diṅnāga*, født 480, død 540) var en indisk buddhist og en av grunnleggerne av indisk logikk (*hetu vidyā*). Hans arbeid la grunnlaget for utviklingen av deduktiv logikk i India og skapte det første system av buddhistisk logikk og epistemologi (Pramana).

## Referanser

Denne artikkelen er en **spire**. Du kan hjelpe Wikipedia ved å utvide den.
# Somapura mahavihāra

| Somapura Mahavihāra |
| --- |
|    UNESCOs verdensarv    |
| Paharpur Boddha Bihar |
| Land |  Bangladesh |
| Innskrevet | 1985 |
| Kriterium | KULTUR |
| Se også | Verdensarvsteder i Bangladesh |

**Somapura mahavihāra** (bengali: সোমপুর মহাবিহার, *Shompur mōhabihar*) i Paharpur, Badalgachhi Upazila, Naogaondistriktet, Bangladesh er blant de best kjente buddhistiske viharaer på det indiske subkontinent og er en av de aller viktigste arkeologiske steder i landet. Det ble utnevnt av UNESCO som en del av verdensarven i 1985. Det er datert fra en lignende tidsperiode som det nærliggende Halud Vihara og Sitakot Vihara i Nawabganj Upazila i Dinajpurdistriktet.

## Referanser

Denne artikkelen er en **spire**. Du kan hjelpe Wikipedia ved å utvide den.
# Phnom Rung

Phanom Rung
**Phnom Rung** (thai:ปราสาทหินพนมรุ้ง), eller med sitt fulle navn, *Prasat Hin Phanom Rung* (Phanom Rung steinslott), er et angkoriansk tempelkompleks på kanten av en utdødd vulkan på 1320 fots høyde (ca 400 meter), i Buriramprovinsen i Isanregionen i Thailand. Det ble bygget i sandstein og lateritt mellom det 10. og det 13. århundre. Det var et hindutempel viet til Shiva, og symboliserer Kailashfjellet, hans himmelske bolig.

Tempelet ble restaurert over en periode på 17 år, fra 1971 til 1988, og ble åpnet for publikum av prinsesse Maha Chakri Sirindhorn 21. mai 1988. I 2005 ble det sendt forslag til UNESCO om at tempelet skulle få en plass på verdensarvlista.

Denne artikkelen er en **spire**. Du kan hjelpe Wikipedia ved å utvide den.
# Kataragama

**Kataragama** er et hellig sted sør på Sri Lanka, 228 km sør for Colombo. Stedet er et pilegrimssted for både buddhister, hinduer og muslimer. Kataragama er også navnet på hinduguden Skanda/Murugan. Stedet er altså knyttet til denne guden. Kataragama regnes for å være en krigsgud, og han skal ha hatt to koner. Hvert år er det en stor festival i Kataragama der tusenvis av hengivne pilegrimer besøker stedet. Flere driver selvpining som en del av sin hengivelse.